Projektas Nr. TSP-329

ROKIŠKIO RAJONO SAVIVALDYBĖS TARYBA

SPRENDIMAS

DĖL VALSTYBINĖS ŽEMĖS SKLYPO, ESANČIO P. CVIRKOS G. 17, JUODUPĖS MSTL., ROKIŠKIO R. SAV., DALIŲ DYDŽIŲ NUSTATYMO

2024 m. spalio 31 d. Nr.

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 ir 3 punktais, 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, 3 punktu, atsižvelgdama į 2024 m. spalio 17 d. VĮ Registrų centro Nekilnojamojo turto registro duomenų bazės išrašą (registro Nr. 44/1575337), žemės sklypo naudojimosi tvarkos planą, parengtą R. Barono žemėtvarkos darbų įmonės 2020 m. lapkričio 12 d., bei valstybės įmonės Turto banko 2024 m. balandžio 17 d. raštą „Dėl savivaldybės patikėjimo teisės pasibaigimo į dalį žemės sklypo P. Cvirkos g. 17, Juodupėje ir jos perdavimo valstybės įmonei Turto bankui“, Rokiškio rajono savivaldybės taryba n u s p r e n d ž i a:

1. Nustatyti kitos paskirties žemės sklypo, kurio bendras plotas 1,6533 ha, kadastro Nr. 7363/0009:4, unikalus Nr. 4400-2550-3039, esančio P. Cvirkos g. 17, Juodupės mstl., Rokiškio r. sav., dalių dydžius:

1.1. 0,1233 ha prie negyvenamosios patalpos-kontoros, kurios unikalus Nr. 4400-4654-7828:5417;

1.2. 0,0788 ha prie pastato-daržinės, kurio unikalus Nr. 7398-7002-8069.

2. Pritarti Susitarimo „Dėl 2013 m. sausio 31 d. Valstybinės žemės panaudos sutarties Nr. 25SUN-(14.25.56.)-2 pakeitimo“ projektui (pridedama).

Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras	Ramūnas Godeliauskas